Viktor Preiman

Viktor Preiman (27. aprill 1924 Narva – 28. november 2021) oli sporditegelane ja treener.

Aastatel 1941–1942 oli Narva Omakaitse liige. 1943. aastal lõpetas Narva 2. Gümnaasiumi. 1943. aasta detsembris siirdus vabatahtlikuna Soome sõjaväkke, osales 200. jalaväerügemendi ridades tõrjelahingutes Viiburi lahel ja Vuoksil. 1944. augustis pöördus tagasi Eestisse, oli kuni 1952. aastani metsavend.Peep Pillak, Heini Vilbiks (koostajad). Soomepoiste elulood. Tallinn: Grenader, 2015 

Seejärel õppis Leningradis Lesgafti-nimelises Kehakultuuri Instituudis. 

Aastatel 1954–1956 võitis Eesti NSV meistrivõistlustel murdmaasuusatamises 4x10 km teatesõidus ühe hõbe- ja kaks pronksmedalit. 

1955. aastal võitis Eesti NSV meistrivõistlustel laskesuusatamises Spartaki meeskonna liikmena 30 km patrullsuusatamises pronksmedali. 

Aerutamise Eesti NSV meistrivõistlustel võitis 1959. aastal kahesüstal koos Jaan Vähesooga pronksmedali ja 1960. aastal neljasüstal Dü­namo meeskonna liikmena kuldmedali.

Aastatel 1954–1959 töötas ta spordiühing Spartaki suusatreenerina, aastatel 1959–1968 Dünamos ja Kalevis aerutamistreenerina.Eesti spordi biograafiline leksikon. Preiman, Viktor

Tunnustus
 1985 Eesti NSV teeneline treener
 1987 Kalevi auliige
 2015 Kotkaristi V klassi teenetemärk

Viited

Välislingid
Eesti spordi biograafiline leksikon. Preiman, Viktor

Kategooria:Eesti suusatajad
Kategooria:Eesti aerutajad
Kategooria:Eesti treenerid
Kategooria:Soome 200. jalaväerügemendi koosseis
Kategooria:Eesti metsavennad
Kategooria:Eesti NSV teenelised treenerid
Kategooria:Kotkaristi V klassi teenetemärgi kavalerid
Kategooria:Pärnamäe kalmistule maetud
Kategooria:Sündinud 1924
Kategooria:Surnud 2021